

**KAZLŲ RŪDOS SAVIVALDYBĖS ADMINISTRACIJOS
VYRIAUSIASIS SPECIALISTAS**

**(SAVIVALDYBĖS GYDYTOJAS)**

Biudžetinė įstaiga. Atgimimo g. 12, LT-69443 Kazlų Rūda, tel.: (8 343) 68 633 / 95 276, el. p. gydytojas@kazluruda.lt
Duomenys kaupiami ir saugomi Juridinių asmenų registre, kodas 188777932

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL BENDRADARBIAVIMO SU ŠAKIŲ RAJONO SAVIVALDYBE**

2024 m. gruodžio 2 d.

Kazlų Rūda

1. **Tarybos sprendimo projekto tikslai ir uždaviniai:**  b**endradarbiauti su Šakių rajono savivaldybe** **įgyvendinant projektą „Paliatyviosios pagalbos skyriaus įsteigimas Šakių ligoninėje“** ir pritarti Šakių rajono ir Kazlų Rūdos savivaldybių bendradarbiavimo sutarties dėl stacionarinių paliatyviosios pagalbos paslaugų teikimo projektui.
2. **Dabartinis ir siūlomas Tarybos sprendimo projekte aptariamų klausimų reguliavimas:**  Šakių rajono savivaldybės administracija Marijampolės regiono plėtros tarybai yra pateikusi pasiūlymo formą regioninei pažangos priemonei Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ pagal 3 veiklą ir nori įsteigti paliatyviosios pagalbos skyrių Šakių ligoninėje su 8 lovomis.

Atsižvelgiant į Lietuvos Respublikos sveikatos apsaugos ministerijos 2024 m. sausio 1 d. paliatyviosios pagalbos lovų apskaičiuotą poreikį (pagal 24 paliatyviosios pagalbos lovų, tenkančių 100 tūkst. gyventojų normatyvą) Šakių rajonui šiuo metu tenka 6 lovos. Jeigu konkrečioje savivaldybėje steigiamas didesnis stacionarinės paliatyviosios pagalbos lovų skaičius, nei nustato LRV 2014-04-23 nutarimas Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“ („stacionarinės paliatyviosios pagalbos lovų skaičius, tenkantis 100 tūkst. savivaldybės gyventojų, negali viršyti 24 lovų 100 tūkst. gyventojų“), tuomet tarp gretimų regioną sudarančių savivaldybių turi būti pasirašytas bendradarbiavimo susitarimas dėl bendro stacionarinės paliatyviosios pagalbos skyriaus plėtojimo (stacionarinio paliatyviosios pagalbos lovų koncentravimo).

Tarybos sprendimo projektas priimamas vadovaujantis Lietuvos Respublikos vietos savivaldos įstatymo 6 straipsnio 18 punktu, 15 straipsnio 4 dalimi, Kazlų Rūdos savivaldybės vardu sudaromų sutarčių pasirašymo tvarkos aprašo, patvirtinto Kazlų Rūdos savivaldybės tarybos 2024 m. vasario 12 d. sprendimu Nr. TS-7 „Dėl Kazlų Rūdos savivaldybės vardu sudaromų sutarčių pasirašymo tvarkos aprašo patvirtinimo“, 5.1, 6, 9.1, 10 ir 31 punktais.

1. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** sudarius bendradarbiavimo sutartį dėl stacionarinių paliatyviosios pagalbos paslaugų teikimo, Šakių rajono savivaldybės viešoji įstaiga Šakių ligoninė pagal kompetenciją ir turimas apimtis turės teikti stacionarines paliatyviosios pagalbos paslaugas, užtikrinant ne mažiau kaip 2 lovas Kazlų Rūdos savivaldybės gyventojams (paslaugos bus teikiamos viešosios įstaigos Šakių ligoninės patalpose (skyriuje), Bažnyčios g. 37, Šakiai).
2. **Tarybos sprendimo projekto vertinimas, kai rengiamas norminio teisės akto projektas:** sprendimo projektas antikorupciniu požiūriu nevertintinas.
3. **Numatomo teisinio reguliavimo poveikio vertinimo rezultatai:** teisinio reguliavimo poveikio vertinimas neatliekamas.
4. **Priėmus Tarybos sprendimą keičiami ar pripažįstami netekusiais galios teisės aktai**: kiti teisės aktai nebus keičiami.
5. **Tarybos sprendimui įgyvendinti reikalingi priimti teisės aktai**: priimti naujų teisės aktų nereikia.
6. **Tarybos sprendimui įgyvendinti reikalingos lėšos ir šaltiniai:**savivaldybės biudžeto lėšų nereikės.
7. **Kiti Tarybos sprendimui priimti reikalingi pagrindimai, skaičiavimai ar paaiškinimai:** nėra.
8. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Šakių rajono savivaldybės administracija.
9. **Tarybos sprendimas įsigalioja:** teisės aktų nustatyta tvarka.
10. **Tarybos sprendimo projekto lyginamasis variantas:** nėra.
11. **Su Tarybos sprendimo projekto rengimu susiję dokumentai:** nėra.

|  |  |  |
| --- | --- | --- |
| Vyriausioji specialistė (savivaldybės gydytoja) |  | Vaida Sendžikienė |

Vaida Sendžikienė, tel. (0 343)  68 633, el. p. vaida.sendzikiene@kazluruda.lt